b'\n_START_ARTICLE_\nKonstancas\n_START_SECTION_\nIstorija\n_START_PARAGRAPH_\n\xc5\xa0iose vietov\xc4\x97se gyventa dar akmens am\xc5\xbeiuje. Apie 100 m. dabartinio miesto veitoje \xc4\xafkurta rom\xc4\x97n\xc5\xb3 gyvenviet\xc4\x97 Constantia (pavadinta imperatoriaus Constantius Chlorus garbei, kuris \xc4\x8dia \xc4\xafk\xc5\xabr\xc4\x97 tvirtov\xc4\x99). 585 m. Konstance \xc4\xafkurta vyskupija, viduram\xc5\xbeiais miestas tapo svarbiu religiniu centru. 780 m. gavo miesto teises. Konstance buvo pl\xc4\x97tojama lin\xc5\xb3 prekyba. \xc4\x8cia buvo nutiestas vienas i\xc5\xa1 nedaugelio tilt\xc5\xb3 per Rein\xc4\x85 regione. 1183 m. mieste sudaryta Konstanco taika tarp \xc5\xa0ventosios Romos imperijos imperatoriaus Frydricho Barbarosos ir Lombardijos Lygos miest\xc5\xb3. Nuo 1192 m. \xe2\x80\x93 laisvasis \xc5\xa0ventosios Romos imperijos miestas. Nuo XIV a. miestas vadovavo Reino miest\xc5\xb3 konfederacijai. 1414\xe2\x80\x931418 m. mieste \xc4\xafvyko religinis Konstanco susirinkimas, i\xc5\xa1sprend\xc4\x99s eil\xc4\x99 religini\xc5\xb3 nesutarim\xc5\xb3 (pasmerktas myriop Janas Husas, i\xc5\xa1spr\xc4\x99sta popie\xc5\xbei\xc5\xb3 schizma). 1531 m. Konstancas prisid\xc4\x97jo prie protestanti\xc5\xa1kos \xc5\xa0malkaldeno lygos, kuriai pralaim\xc4\x97jus 1547 m. v\xc4\x97l tapo kataliki\xc5\xa1ku._NEWLINE_Antrojo pasaulinio karo metu miestas beveik nenukent\xc4\x97jo, kadangi bombardavim\xc5\xb3 metu naktimis mieste buvo paliekamos degti \xc5\xa1viesos; taip lak\xc5\xabnai buvo suklaidinami, kad \xc4\x8dia jau \xc5\xa0veicarija, kurios visi miestai b\xc5\xabdavo ap\xc5\xa1viesti nakt\xc4\xaf.\n_START_SECTION_\nArchitekt\xc5\xabra\n_START_PARAGRAPH_\nMieste i\xc5\xa1liko daug viduram\xc5\xbei\xc5\xb3 pastat\xc5\xb3, tarp j\xc5\xb3: XI a. romanin\xc4\x97 gotikin\xc4\x97 katedra ir \xc5\xa1v. Mauricijaus rotonda, XIII a. dominikon\xc5\xb3 vienuolynas ir \xc5\xa0v\xc4\x8d. Trejyb\xc4\x97s ba\xc5\xbeny\xc4\x8dia, XIV a. prekybos namai Kaufhaus, XV a. \xc5\xa1v. Stepono ba\xc5\xbeny\xc4\x8dia, patriciato namai ir cechai.\n_START_SECTION_\n\xc5\xbdym\xc5\xabs \xc5\xbemon\xc4\x97s\n_START_PARAGRAPH_\nKonstance gim\xc4\x97 F. Cepelinas (1838\xe2\x80\x931917), stand\xc5\xbeiojo diri\xc5\xbeablio i\xc5\xa1rad\xc4\x97jas.'